kardosdrur/scandi-wiki huggingface dataset:
Koralhavet

Koralhavet er den del af Stillehavet som omkranses af Vanuatu, Ny Kaledonien, østkysten af Australien og sydøstkysten af Ny-Guinea. I syd trækkes grænsen mod Tasmanske Hav ved 30°S. Koralhavet har fået sit navn efter verdens største koralrev, Great Barrier Reef. 

Under 2. verdenskrig blev Slaget om Koralhavet udkæmpet her.

Se også 
 Île de Sable – en ikke eksisterende ø, der har været med på adskillige søkort gennem tiden.

Eksterne henvisninger 

Australiens geografi
Salomonøerne
Vanuatu
Randhave i Stillehavet
Peter Geach

Peter Thomas Geach (født 29. marts 1916, død 21. december 2013) var en britisk filosof. 
Hans interesseområder var filosofisk logik, og teorien om identitet. 

Han blev uddannet på Balliol College, Oxford. Han underviste i filosofi på Birmingham Universitet (1951-1966), og på University of Leeds (1966-1981). 

Hans tidlige arbejde omfattede de klassiske teksterpsykiske handlinger, og Reference og almenhed, der forsvarer en hovedsagelig moderne opfattelse af henvisning mod middelalderlige teorier om gisninger.

Filosoffer fra Storbritannien
Årø Sund

Årø Sund (ofte skrevet sammen som bynavnet) er et snævert sund i Lillebælt, der ligger mellem byen Årøsund i Sønderjylland og øen Årø, lidt syd for Haderslev Fjords udmunding. Det er mellem 500 meter og 1 km bredt og har en dybde på op til 25 m. 

Foruden færgefarten mellem Årøsund og Årø har der siden middelalderen og frem til 1972 været færgefart mellem Årøsund og Assens på Fyn. Kong Valdemars jordebog beretter i 1231 om kongens overhøjhed over færgefarten mellem Aarøsund og Assens, og det kongelige postvæsen besluttede i 1640, at Assens-Aarøsund-færgen – frem for Middelfart-Snoghøj-færgen – skulle være en del af datidens vigtigste postrute mellem København-Hamborg.

Sunde i Danmark
Lillebælt
Tango

Tango har flere betydninger:

 Tango (dans) – en dans
 Tango (musik) – en musik genre.
 Tango (sodavand) – en britisk/irsk læskedrik.

 Bogstavet T i NATO's fonetiske alfabet.

 Samt følgende film:
 Tango (film fra 1933) – En film af den danske instruktør George Schnéevoigt.
 Tango (Tv-film fra 1973) En film af den danske instruktør Søren Melson.
 Tango (film fra 1980) – En animeret film af den polske instruktør Zbigniew Rybczyński.
 Tango (eksperimentalfilm) – dansk eksperimentalfilm fra 1992 instrueret af Karen Vibeke Jacobsen-
 Tango (film fra 1993) – En film af den franske instruktør Patrice Leconte.
 Tango (film fra 1997) – dansk kortfilm fra 1997 instrueret af Erik Clausen.
 Tango (film fra 1998) – En film af den spanske instruktør Carlos Saura.
Stenseby

Stenseby er en lille by i Bodilsker sogn (udtales: "bohlsker") – tidligere stationsby for Bodilsker station, som fandtes på ruten mellem Nexø og Rønne (ruten blev nedlagt i slutningen af 1960'erne). Byen havde tidligere forskellige butikker og virksomheder, bla brugs, mejeri, tømrer- og snedkervirksomhed, skomager, mjødbryggeri og savværk. I dag er byens eneste tilbageværende større virksomhed en auto-forhandler og -værksted.

Lokaliteter på Bornholm
Vidar Skolen

Vidar Skolen er en Rudolf Steiner-skole i Gentofte. Retningslinjerne for den pædagogik der danner grundlaget for arbejdet på Vidar Skolen, er udformet af Rudolf Steiner i forbindelse med grundlæggelsen af den første Waldorfskole  i Stuttgart i 1919. Siden da er der i hele verden oprettet omkring 1000 skoler.

Vidar Skolen blev som den første grundlagt i 1950 og er en af de 17 Rudolf Steiner skoler i Danmark. Den er en eksamensfri og karakterfri skole, hvor eleverne ikke adskilles på grund af forskelligartede begavelser. Dette tilgodeser det faktum, at der findes mange former for begavelser, nogle er mere musikalske eller kunstneriske, andre har lettest ved at arbejde med hænderne, og endelig har nogle let ved at arbejde med abstrakte problemstillinger.

Gennem 12 års undervisning, der lægger lige megen vægt på kunstneriske, håndværksmæssige og intellektuelle fag, lærer eleverne at udvikle alle deres evner og at beundre det, de andre elever kan.

Skolen arbejder efter en ganske bestemt læreplan, hvor de enkelte fag og fagenes forskellige emner indføres på bestemte tidspunkter, som er begrundet i Rudolf Steiner-pædagogikkens hensyntagen til barnets udvikling. Indlæringen af undervisningsstoffet er ikke et mål i sig selv, men et pædagogisk middel i opdragelsen. Undervisningen bliver altså givet på en sådan måde, at man på hvert klassetrin arbejder med de emner, der virker udviklende for aldersgruppen.

Referencer

Eksterne henvisninger
 www.vidarskolen.dk

Uddannelsesinstitutioner i Danmark
Etableret i 1950
Gentofte
Sergej Nikolskij

Sergej Mikhailovitj Nikolskij ( født 30. april 1905, død 9. november 2012) var en russisk matematiker. 

Matematikere fra Rusland
Hundredårige
Personer fra Perm
Russere i 1900-tallet
Russere i 2000-tallet
Andrée Peel

Andrée Peel (3. februar 1905 – 5. marts 2010) var en fransk modstandskvinde under 2. verdenskrig.
Andrée Peel blev født i Frankrig den 3.februar 1905 og hendes fødenavn var Andrée Martha Virot og hendes forældre var Francis og Martha Virot. .  

Hun døde fredeligt den 5.marts 2010 på plejehemmet i Bristol.

Modstandsarbejde i 2. verdenskrig 
Da nazisterne invaderede Frankrig i 1940, droppede hun arbejdet som ejer af en skønhedssalon i Breton til fordel for modstandsarbejdet. Hun var virksom under kodenavnet "Agent Rose". Hun omdelte illegale aviser og tidsskrifter og hun blev senere udnævnt til leder af en underafdeling i modstandsbevægelsen.Sammen med  sit hold, hjalp hun med improviserede landingspladser og lys og lamper så allierede fly kunne lande. Hun ydede hjælp til dusinvis af britiske og  amerikanske flyvere med at flygte fra den tyske besættelsesmagt, bl.a. ved hjælp af undervands- og kanonbåde. Hun reddede livet for 102 mænd og hjalp mere end 20.000 mennesker.  

Hun blev arresteret i Paris i 1944 og  blev sendt til koncentrationslejren Ravensbrück. Senere blev hun overført til koncentrationslejren Buchenwald. Hun blev sammen med flere andre koncentrationslejrfanger stillet op på rækker foran en henrettelsespeleton, da amerikanske styrker stormede lejren og befriede fangerne. Desuden havde hun fået meningitis, som hun tillige mirakuløst overlevede.  

Kort efter krigens afslutning, modtog hun et takkebrev fra Winston Churchill.

Liv efter krigen 
Efter krigen arbejdede hun en tid i en restaurant i Paris, hvor hun mødte sin kommende ægtemand, en engelsk akademiker som hed John Peel, som på dettes tidspunkt stadig var studerende. De blev gift og bosatte sig nær Bristol i England flere år senere. Parret fik ingen børn.  

I 2010, da hun fyldte 105 år, fik hun et hoftebrud efter et fald og måtte opereres. Hun kom da på et plejehjem. Da hun fyldte 105 år, fejrede plejehjemmet hende i selskab med venner, samt kager lavet i samme farver som Frankrigs flag. 

Hun døde fredeligt den 5.marts 2010 på et plejehjem i Bristol.

Udmærkelser 
Andrée Peel modtog Lègion d´honneur ordenen som blev overrakt til hende af hendes bror, den firestjernede general, Maurice Virot i 2004.
Den 3.februar 2005 modtog hun et lykønskningstelegram på sin 100-års fødselsdag fra dronning Elizabeth.  

Hun har modtaget følgende dekoreringer:
 Ordre de la Libération.
 Croix de Guerre (med sejspalme).
 Croix du combattant volontaire de la Résistance
 Médaille de la Résistance.
 Médaille de la déportation et de l'internement pour faits de Résistance
 Médaille de reconnaissance de la Nation
 Médaille commémorative de la guerre 1939-1945
 Knight og the Légion d´honneur i 1967.
 King´s Commendation for Brave Conduct.
 American Medal of Freedom.

Modstandsfolk fra Frankrig
Kvinder i 2. verdenskrig
Hundredårige
S-100

S-100 er en specialgruppe ved Københavns Politi med hjemsted på Station Bellahøj. Gruppen tager sig af hooliganisme, og har især fokus på hooligan-grupperne omkring FC København. 

Både Østjyllands Politi og Københavns Vestegns Politi har lignende grupper.

Københavns Politi
Kurt Sanderling

Kurt Sanderling (født 19. september 1912, død 18. september 2011) var en tysk dirigent.

Han arbejdede fra midten af 1930'erne sammen med Moskva Radios Symfoniorkester, og i perioden 1942-60 var han med til at lede Leningrad Filharmonikerne. Derpå vendte han hjem til Østtyskland og stod i spidsen for Berliner Sinfonie-Orchester og senere Dresden Staatskapelle. I 1970 dirigerede han for første gang i Storbritannien, og han kom til at arbejde meget med Philharmonia Orchestra i London. Sanderling fortsatte med at dirigere, til han var næsten 90 år gammel.

Eksterne henvisninger 

Dirigenter fra Tyskland
Personer tildelt Commander of the Order of the British Empire
Marta Eggerth

Marta Eggerth (født 17. april 1912 i Budapest, død 26. december 2013) var en amerikansk skuespiller og operasangerinde.

Hun var gift med Jan Kiepura (1902-1966).

Film 
 Csak egy kislány van a világon (1930)
 Die Bräutigamswitwe (Let's Love and Laugh, 1931)
 Trara um Liebe (1931)
 Der Draufgänger (1931)
 Eine Nacht im Grandhotel (1931)
 Moderne Mitgift (1932)
 Where Is This Lady? (1932)
 Der Frauendiplomat (1932)
 Ein Lied, ein Kuß, ein Mädel (1932)
 Once There Was a Waltz (1932)
 Traum von Schönbrunn (1932)
 Das Blaue vom Himmel (1932)
 Kaiserwalzer (1933)
 The Flower of Hawaii (1933)
 Der Zarewitsch (1933)
 Mein Herz ruft nach dir (1934)
 Die Czardasfürstin (1934)
 Unfinished Symphony (Leise flehen meine Lieder, 1934)
 Mon cœur t'appelle (1934)
 Ihr größter Erfolg (1934)
 The Divine Spark (1935)
 Die Blonde Carmen (1935)
 Casta diva (1935)
 Die Ganze Welt dreht sich um Liebe (1935)
 La Chanson du souvenir (1936)
 Das Schloß in Flandern (1936)
 Where the Lark Sings (1936)
 Das Hofkonzert (1936)
 Zauber der Bohème (1937)
 Immer wenn ich glücklich bin..! (1938)
 For Me and My Gal (1942)
 Presenting Lily Mars (1943)
 Addio Mimí! (1947)
 Valse brillante (1949)
 Das Land des Lächelns (1952)
 Frühling in Berlin (1957)

Eksterne henvisninger 

 

Skuespillere fra USA
Operasangere fra USA
Hundredårige
Personer fra Budapest
Bodum

Bodum AG er en schweizisk (oprindelig dansk) producent af køkkenudstyr og service, der blev grundlagt i 1944 i København af Peter Bodum. Virksomheden, der stadig er 100% familieejet, har i dag hovedsæde i Triengen, Schweiz. Det skandinaviske hovedsæde er beliggende i Humlebæk. Produktionen foregår i Portugal. På verdensplan beskæftiger Bodum cirka 700 ansatte.

Historie 

Oprindeligt var Bodum en grossistvirksomhed, der solgte danskfremstillet køkkenudstyr og senere østeuropæiske glasartikler, men siden lanceringen af vakuum-kaffebryggeren Santos i 1958 har virksomheden selv designet og produceret sortimentet, der siden har været designet af arkitekter samt industrielle og grafiske designere.

Efter Peter Bodums død i 1967 blev virksomheden overtaget af hans enke, indtil sønnen Jørgen Bodum i 1974 blev direktør. Samme år lanceredes den første stempelkande, Bistro. Den og senere modeller er fremstillet i over 140 mio. eksemplarer og har gjort Bodum til verdens førende producent af stempelkander.

Virksomheden flyttede til Schweiz i begyndelsen af 1980'erne. Med åbningen af en butik i London i 1986 påbegyndtes en udvikling, der gjorde varemærket stadig mere internationalt. Succesen med stempelkanden blev overført til tebrygning i 1991, da man for British Tea Council udviklede Assam-tepotten. Med overtagelsen af svenske Ordning&Reda i 2003 udvidedes sortimentet med papirvarer. Indtil 2009 havde Bodum en såkaldt flagskibsforretning på Østergade på Strøget i København. I april 2011 åbnede Bodum/Ordning & Reda butik i Tivoli.

Bodum har fået adskillige priser for sit design.

Konflikter 
Virksomheden forsøgte at registrere "French Press" som et registreret varemærke i flere lande, men det lykkedes ikke i USA og i Canada blev retten trukket tilbage i december 2012.

Kilder

Eksterne henvisninger 
 

Etableret i 1944
Isenkramproducenter i Danmark
Fremstillingsvirksomheder fra Schweiz
Yukio Hatoyama

Yukio Hatoyama (japansk: 鳩山由紀夫 = Hatoyama Yukio, født 2. februar 1947) er en japansk politiker, der er leder af Japans Demokratiske Parti (DPJ) og var Japans premierminister mellem september 2009 og 4. juni 2010.

Japans premierministre
Harmony

Harmony er det andet af i alt tre sammenkoblingsmoduler på Den Internationale Rumstation. Arbejdstitlen var Node 2, knude(punkt) 2, og fik senere navnet Harmony (harmoni). Det er cylinderformet, med seks sammenkoblingsluger. Harmony er 4,48 meter i diameter, 6,71 meter lang, og var bygget for NASA af Alenia Aeronautica i Italien. Italien har også bygget sammenkoblingsmodul tre (Tranquility) og de tre MPLM-containere (Leonardo, Raffaello og Donatello) som er overdraget til NASA. Som tak for hjælpen får Agenzia Spaziale Italiana hyppigere astronauter til ISS end de andre europæiske lande i ESA.

Opsendelse og montering 
Harmony blev opsendt med rumfærgen Discovery STS-120 den 23. oktober 2007 og blev sammenkoblet med Destiny-modulet d. 14. november 2007.

Forbindelse til andre ISS-moduler 
Harmony har seks Common Berthing Mechanism (CBM) luger. 

PMA-2 sad på Unitys forreste luge, indtil Destiny blev tilkoblet. Derefter blev PMA-2 koblet til Harmony.  Leonardo og Raffaello Multi-Purpose Logistics Modules har begge været koblet til Harmony under flere missioner. Indtil STS-124 var Kibō ELM-PS sammenkoblet med Harmonys zenitluge. Oprindelig skulle Centrifuge Accommodations Module (CAM), hvor langtidsvirkninger af lunare og marsianske tyngdekræfter skulle studeres før mennesker skal opholde sig i halve til hele år på deres overflader, have siddet permanent på Harmonys zenitluge. Dette modul er dog blevet offer for NASA's sparekniv.

Specifikationer 

 Længde 6,71 m
 Diameter 4,48 m
 Vægt 14,5 t

Kilde 
NASA: Space Station Module In Perfect Harmony With New Name, 14. marts 2007 

ISS-moduler
Den orale fase

Den orale fase  er en betegnelse brugt af Sigmund Freud i psykoanalysen om aldersperioden 0-18 måneder. Begrebet oral referer til munden, og i den første fase af barnets liv er munden det centrale element. Den tidligste form for lyst og tilfredsstillelse knytter sig til mund, læber og tunge. I denne fase er barnet hjælpeløst og derfor afhængig af sin mors omsorg og pleje. Hvis barnet får hvad det har brug for, vil det lære, at verden er tryg og god. Men hvis barnet ikke får nok fysisk og psykisk omsorg vil det fikseres altså fastlåses i sine orale tilfredstillelsesformer og gennem livet hungre efter kærlighed.

Se også 
 Psykoseksuelle faser

Psykoanalyse
Den anale fase

Den anale fase er en betegnelse der er brugt af Sigmund Freud til at beskrive en del af et barns udvikling. Den anale fase er aldersperioden 18 måneder – 3 år; I denne fase er endetarmsåbningen og afføring det, der forbindes med lyst og interesse. Kontrol over endetarmens lukkemuskel udvikles i denne periode. Barnet lærer i denne periode at gå, tale og sætte sin vilje igennem. Jeg'et dannelse er i fuld gang. Og barnet udvikler selvstændighed.

Se også 
 Psykoseksuelle faser

Psykoanalyse
Roots-kompressor

Roots-kompressoren er en skruekompressor som arbejder efter fortrængningsprincippet. Luften komprimeres ved at voluminet formindskes i kompressionsrummet mellem rotor og kompressorhus. Navnet kommer fra brødrene Philander og Francis Roots, som fik patent på en luftpumpe i 1860 efter dette princip.

Gottlieb Daimler eksperimenterede i 1900 med en kompressor som arbejdede efter brødrene Roots princip. Roots-kompressoren har siden varet populær til overladning af forbrændingsmotorer.

Se også 
G-lader
Gaskompressor

Eksterne henvisninger 
Eaton Corporation, producent af Roots-kompressorer.

Fluidmekanik
Motordele
Roterende maskiner

ja:スーパーチャージャー#ルーツ式
Kadence (musik)

Kadence (tidligere også cadence,
fr. cadence fra it. cadenza, af lat. cadere "falde") er i musikken en betegnelse for "fald": en afslutning,
slutnings-formel eller toneslutning, og det betegner oprindelig enhver
tone- eller akkordforbindelse, der medfører en følelse
af afslutning, af falden til ro i tonearten,
altså navnlig de afsluttende harmoniskridt fra
dominant eller subdominant til den toniske
treklang (helkadence, henholdsvis autentisk,D-T,
og plagalisk eller plagal ,S-T, kadence) og fra tonika til dominant
(halvkadence eller halvslutning);

Ved skuffende kadence (ty.
Trugschluss, fr. cadence rompue, it.
cadenza d'inganno) forstås en sådan, ved
hvilken dominantakkorden opløses i en anden
akkord end den naturligt ventede slutningsakkord.
Kadence danner således ikke alene afslutning på et
tonestykke som helhed, men forekommer
også ved slutningen af hoveddelene, af perioderne og
deres underafdelinger.

Ordets anden betydning
Ordet kadence har imidlertid i årenes løb fået
en anden betydning – og det er vel nærmest den,
der i daglig tale og uden for den rent faglige
terminologi er den mest almindelige – idet man ved
kadence forstår den, oprindelig improviserede, bravursats,
hvormed den udøvende kunstner i koncerter
med orkester, sonater osv. udfyldte den af
komponisten, til dette øjemed umiddelbart før
slutningen anbragte fermat, .

Indtil
udgangen af 18. århundrede indskød kunstneren,
medens det ledsagende orkester holdt pause, mere
eller mindre bravurmæssige, frie improvisationer
over temaer af det pågældende værk. Beethoven
foretrak selv at foreskrive kunstneren hvad
han skulle spille på dette sted og skrev
særskilte "kadencer" til sine første koncerter; i hans
Es-dur-koncert indføjede han endog på forhånd
en sådan som organisk del af selve værket.

Ikke desto mindre foretrækker pianister dog ofte at indskyde kadencer af egen
eller andres komposition;
Ignaz Moscheles, Carl Reinecke og flere har udgivet sådanne kadencer.
I Schumanns klaverkoncert og andre nyere
kompositioner udgør kadencen en integrerende del af selve
værket.

Kilder 
 Opslag af operarepetitør S. Levysohn i Salmonsen (Salmonsens Konversationsleksikon, 2. udgave, bd. 4, s. 468)

Eksterne henvisninger 

 Opslag hos Den Store Danske

Note

Musikudtryk
Musikteori
SMART-L

SMART-L (Signaal Multibeam Acquisition Radar for Tracking, L band) er en langtrækkende radar til krigsskibe udviklet af det firmaet Hollandse Signaalapparaten (Signaal), som nu er fusioneret med Thales Nederland. Thales S1850M-radaren er direkte affødt af SMART-L og indeholder nogle få ændringer.

Systemet er en såkaldt flerstråle-radar, som bruger 16 transmittere til at skabe 14 forskellige radarstråler ved hjælp af digitale ensrettere. Vertikalt er strålerne styret af en elektronisk enhed, som sørger for at radarsystemet altid udsender strålerne fra en vandret platform, således at man ikke får forkerte informationer, eksempelvis når skibet ruller i søen. Den horisontale retning er bestemt ved mekanisk rotation af radaren.

Systemets rækkevidde er som udgangspunkt 400 kilometer, men under en test af et ballistisk missilforsvarssystem i 2006 med det hollandske skib Hr.Ms. Tromp (F803) blev radarens maksimale afstand testet, og systemet var i stand til at følge luftspor op til 480 kilometer væk ved hjælp af en softwaremodifikation kaldt Extended Long Range (ELR) Mode. Resultaterne af denne test gør SMART-L til en af verdens bedste radarer til at opfange ballistiske missiler.

Data 
 Radarsystemet:
 Dimensioner; 8,4×4×4,4 m, 7.800 kg
 Transceivere: 16
 Receivere: 8
 Antal radarstråler: 16
 Strålebredde 2.2° horisontalt, 0–70° vertikalt
 Polarisering: vertikal
 Frekvens: D-bånd (civilt L-bånd) 
 Rotationshastighed: 12 omdr./min
 Integreret IFF-system
 Maksimale detektionsafstande
 Missiler: ~65 km
 Bombefly: ~400 km
 Maksimal antal holdt spor:
 Luftspor: 1000
 Overfladespor: 100
 Jamming-pejleelementer: 32

Benyttes af 
 
 Sachsen-klassen
 
 De Zeven Provinciën-klassen
  (S1850)
 Andrea Doria-klassen
  (S1850)
 Forbin-klassen
  (S1850M)
 Daring-klassen
 Queen Elizabeth-klassen (under konstruktion)
 
 Iver Huitfeldt-klassen
 
Dokdo-klassen

Se også 
 APAR
 Thales

Referencer

Eksterne links 
 Thales SMART-L hjemmeside  
 radartutorial.eu: SMART-L  

Militære radarer
Çorum

Çorum er en tyrkisk by beliggende mellem Ankara og Samsun. Byen udgør desuden centrum i provinsen Çorum.
Der er 218.130 indbyggere i byen og 535.405 indbyggere i hele provinsen (pr. 2010). Provinsen er delt op i 13 subprovinser, med i alt 733 tilhørende landsbyer og 38 bydistrikter (hvoraf den ene er byen Çorum). Provinsen omfatter et areal på 12.820 km².

Demografi 
Çorum har oprindeligt været et græsk-domineret område før den tyrkiske invasion af området. Navnet siges også at have en forbindelse med græskheden (græsk etnicitet betegnes som "Rum" i Anatolien).

I dag er byen domineret af muslimer, med et flertal af sunniter (ca. 75%) og et betydeligt alevittisk (ca. 25%) mindretal. Den største del af provinsens befolkning er etniske tyrkere, efterfulgt af kurdere og tjerkesere. I 1980 fandt Çorum-massakren sted, som kan betegnes som civil uro grundet politiske forskelligheder.

Følgende er en tabel over befolkningsudviklingen i Çorum:

Eksterne henvisninger 

 http://www.corum.gov.tr/

Fodnoter 

Byer i Tyrkiet
Carpentariabugten

Carpentariabugten (engelsk: Gulf of Carpentaria) er en større bugt i det nordlige Australien, mellem Arnhem Land og Kap York-halvøen. Vest og sydvest for bugten ligger Northern Territory og mod øst og sydøst ligger Queensland.

Geologisk set er bugten forholdsvis ny; frem til sidste istid var dette tørt land. I bugten ligger i dag øgruppen Wellesleyøerne.

Australiens geografi
Bugter
Harboe Bjørnebryg

Harboe Bjørnebryg (på emballagen stavet Bjørne Bryg) er en lagerøl brygget af Harboes Bryggeri. Den tilhører Skatteklasse 3 grundet sin høje alkoholprocent, der i Danmark ligger på 7,7% (7,2% i Sverige). Øllen har en duft af humle, og smager af malt/karamel.
Det er også en eksportøl.

Referencer

Eksterne henvisninger 
 Harboes Bjørnebryg-side 

Ølmærker fra Danmark
Etableret i 1974
Hulsig Hede

Hulsig Hede er et hedeområde mellem Skagen Klitplantage og Kandestederne  i det nordligste Jylland. Det kaldes også Hulsig Klitter, og er et stort sandflugtsområde der går tværs over halvøen Skagens Odde. Der er store, tilgroede øst-vestvendte  vandreklitter, der krydser hovedvejen, der er den eneste vej i området.  

Der findes  flere naturtyper i området:  klit, hede, sump, mose, krat og skov og ved deres store arealmæssige udstrækning eller deres høje naturkvalitet er de af enten national eller international betydning, og er hjemsted for   en lang række fugle og dyr, året rundt.  

Fugletrækket der iagttages ved Grenen og Nordstrand passerer over Hulsig Hede;  Omkring 65 forskellige fuglearter skønnes at yngle på Hulsig Hede, blandt andet Lille lappedykker, Krikand, Skovhornugle og Markpiber.  Under fugletrækket  for- og efterår, raster mange fugle i området, især store mængder af finker, drosler og sangere, men også nogle af de rovfugle der ses på træk i Skagen raster på Hulsig Hede.

Naturbeskyttelse
Hulsig Hede indgår i Natura 2000 -område nr 2 Råbjerg Mile og Hulsig Hede  som både EU-fuglebeskyttelsesområde og EF-habitatområde.

Aage V. Jensens Fonde har i årene fra 2000 til 2003, på opfordring fra det daværende  Nordjyllands Amt og Danmarks Naturfredningsforening, erhvervet  ca. 1.200 hektar af Hulsig- og Råbjerg Heder, hvor man arbejder intenst med naturgenopretning, især rydning af bjergfyr, der blev importeret for at standse sandflugten; man arbejder også med at genskabe naturlige vandstandsforhold, der er blevet forstyrret af tørvegravning og grøftning.

Hulsig Hede-fredningen er en naturfredning der omfatter 1.394 ha. Den bestod tidligere af 3 fredninger fra hhv. 1932, 1938 og 1940, der i 1988 blev  samlet i en ny og moderniseret fredning og underlagt ens vilkår.

Pælens Mile, med det officielle navn  ”Kandestederne I” blev fredet i 1972 og omfatter 415 hektar.

Se også 
 Natura 2000-område nr. 2 Råbjerg Mile og Hulsig Hede

Eksterne kilder/henvisninger 

 Basisanalyse  2007

Fredede arealer i Danmark
EU-habitatområder i Danmark
Frederikshavn Kommunes geografi
Naturgenopretning i Danmark
Borley Rectory

Borley Rectory (Borley Præstegård) var et hus der lå i den lille engelske landsby Borley, som ligger i Essex i England. Huset var kendt for at være hjemsøgt af spøgelser. Det blev beskrevet som "det mest hjemsøgte hus i England", af den parapsyologiske forske Harry Price.

Huset blev bygget i 1862, men brændte ned i 1939 og blev herefter nedrevet i 1944.

Referencer 

Spøgelser
Bygninger, konstruktioner og anlæg i England